aristoteles-et-corpus-aristotelicum.de-generatione-animalium 3.2
Διότι μὲν οὖν τὰ μὲν μονόχροα τὰ δὲ δίχροα τῶν ᾠῶν , εἴρηται · ἀποκρίνεται δ’ ἐν τοῖς ᾠοῖς ἡ τοῦ ἄρρενος ἀρχὴ καθ’ ὃ προσπέφυκε τῇ ὑστέρᾳ τὸ ᾠόν , καὶ γίνεται δὴ ἀνόμοιον τὸ τῶν διχρόων ᾠῶν , καὶ οὐ πάμπαν στρογγύλον ἀλλ’ ἐπὶ θάτερα ὀξύτερον , διὰ τὸ διαφέρειν δεῖν τοῦ λευκοῦ , ἐν ᾧ ἔχει τὴν ἀρχήν . διόπερ σκληρότερον ταύτῃ τὸ ᾠὸν ἢ κάτωθεν · σκεπάζειν γὰρ δεῖ καὶ φυλάττειν τὴν ἀρχήν . καὶ διὰ τοῦτο ἐξέρχεται ὕστερον τοῦ ᾠοῦ τὸ ὀξύ · τὸ γὰρ προσπεφυκὸς ὕστερον ἐξέρχεται , κατὰ τὴν ἀρχὴν δὲ προσπέφυκεν , ἐν τῷ ὀξεῖ δ’ ἡ ἀρχή . τὸν αὐτὸν δ’ ἔχει τρόπον καὶ ἐν τοῖς τῶν φυτῶν σπέρμασιν · προσπέφυκε γὰρ ἡ ἀρχὴ τοῦ σπέρματος τὰ μὲν ἐν τοῖς κλάδοις , τὰ δ’ ἐν τοῖς κελύφεσι , τὰ δ’ ἐν τοῖς περικαρπίοις . δῆλον δ’ ἐπὶ τῶν χεδροπῶν · ᾗ γὰρ συνῆπται τὸ δίθυρον τῶν κυάμων καὶ τῶν τοιούτων σπερμάτων , ταύτῃ προσπέφυκεν · ἡ δ’ ἀρχὴ ἐνταῦθα τοῦ σπέρματος . ἀπορήσειε δ’ ἄν τις περὶ τῆς αὐξήσεως τῶν ᾠῶν , τίνα τρόπον ἐκ τῆς ὑστέρας συμβαίνει . τὰ μὲν γὰρ ζῷα διὰ τοῦ ὀμφαλοῦ λαμβάνει τὴν τροφήν , τὰ δ’ ᾠὰ διὰ τίνος ; ἐπειδήπερ οὐχ ὥσπερ οἱ σκώληκες αὐτὰ δι’ αὑτῶν λαμβάνει τὴν αὔξησιν . εἰ δ’ ἔστι τι δι’ οὗ προσπέφυκε , τοῦτο ποῖ τρέπεται τελεωθέντος ; οὐ γὰρ συνεξέρχεται , καθάπερ ὁ ὀμφαλὸς τοῖς ζῴοις · γίνεται γὰρ τὸ πέριξ ὄστρακον τελεωθέντος . τὸ μὲν οὖν εἰρημένον ὀρθῶς ζητεῖται · λανθάνει δ’ ὅτι τὸ γινόμενον ὄστρακον τὸ πρῶτον μαλακὸς ὑμήν ἐστιν , ἀλλὰ τελεωθέντος γίνεται σκληρὸν καὶ κραῦρον , οὕτω συμμέτρως ὥστ’ ἐξέρχεται μὲν ἔτι μαλακόν ( πόνον γὰρ ἂν παρεῖχε τικτόμενον ) , ἐξελθὸν δ’ εὐθὺς πήγνυται ψυχθέν , συνεξατμίζοντος τοῦ ὑγροῦ ταχὺ δι’ ὀλιγότητα , λειπομένου δὲ τοῦ γεώδους . τούτου δή τι τοῦ ὑμένος κατ’ ἀρχὰς ὀμφαλῶδές ἐστι κατὰ τὸ ὀξύ , καὶ ἀπέχει ἔτι μικρῶν ὄντων οἷον αὐλός . φανερὸν δ’ ἐστὶν ἐν τοῖς ἐκβολίμοις τῶν μικρῶν ᾠῶν · ἐὰν γὰρ βρεχθῇ ἢ ἄλλως πως ῥιγώσασα ἐκβάλῃ ἡ ὄρνις , ἔτι αἱματῶδές τε φαίνεται τὸ κύημα καὶ ἔχον δι’ ἑαυτοῦ στόλον μικρὸν ὀμφαλώδη . μείζονος δὲ γινομένου περιτείνεται μᾶλλον οὗτος καὶ ἐλάττων γίνεται . τελεωθέντος δὲ τὸ ὀξὺ τοῦ ᾠοῦ τοῦτο συμβαίνει τὸ πέρας . ὑπὸ δὲ τούτῳ ὁ ἐντὸς ὑμήν , ὃς ὁρίζει τὸ λευκὸν καὶ τὸ ᾠχρὸν ἀπὸ τούτου . τελειωθέντος δ’ ἀπολύεται ὅλον τὸ ᾠόν , καὶ οὐ φαίνεται εὐλόγως ὁ ὀμφαλός · αὐτοῦ γάρ ἐστι τοῦ ἐσχάτου τὸ ἄκρον . ἡ δ’ ἔξοδος τοὐναντίον γίνεται τοῖς ᾠοῖς ἢ τοῖς ζῳοτοκουμένοις · τοῖς μὲν γὰρ ἐπὶ κεφαλὴν καὶ τὴν ἀρχήν , τῷ δ’ ᾠῷ γίνεται ἡ ἔξοδος οἷον ἐπὶ πόδας . τούτου δ’ αἴτιον τὸ εἰρημένον , ὅτι προσπέφυκε κατὰ τὴν ἀρχήν . ἡ δὲ γένεσις ἐκ τοῦ ᾠοῦ συμβαίνει τοῖς ὄρνισιν ἐπῳαζούσης καὶ συμπεττούσης τῆς ὄρνιθος , ἀποκρινομένου μὲν τοῦ ζῴου ἐκ μέρους τοῦ ᾠοῦ , τὴν δ’ αὔξησιν λαμβάνοντος καὶ τελειουμένου ἐκ τοῦ λοιποῦ μέρους . ἡ γὰρ φύσις ἅμα τήν τε τοῦ ζῴου ὕλην ἐν τῷ ᾠῷ τίθησι καὶ τὴν ἱκανὴν τροφὴν πρὸς τὴν αὔξησιν · ἐπεὶ γὰρ οὐ δύναται τελεοῦν ἐν αὑτῇ ἡ ὄρνις , συνεκτίκτει τὴν τροφὴν ἐν τῷ ᾠῷ . τοῖς μὲν γὰρ ζῳοτοκουμένοις ἐν ἄλλῳ μορίῳ γίνεται ἡ τροφή , τὸ καλούμενον γάλα , ἐν τοῖς μαστοῖς · τοῖς δ’ ὄρνισι τοῦτο ποιεῖ ἡ φύσις ἐν τοῖς ᾠοῖς , τοὐναντίον μέντοι ἢ οἵ τε ἄνθρωποι οἴονται καὶ Ἀλκμαίων φησὶν ὁ Κροτωνιάτης . οὐ γὰρ τὸ λευκόν ἐστι γάλα , ἀλλὰ τὸ ὠχρόν · τοῦτο γάρ ἐστιν ἡ τροφὴ τοῖς νεοττοῖς · οἱ δ’ οἴονται τὸ λευκὸν διὰ τὴν ὁμοιότητα τοῦ χρώματος . γίνεται μὲν οὖν ἐπῳαζούσης , καθάπερ εἴρηται , τῆς ὄρνιθος ὁ νεοττός · οὐ μὴν ἀλλὰ κἂν ἡ ὥρα ᾖ εὔκρατος ἢ ὁ τόπος ἀλεεινός , ἐν ᾧ ἂν κείμενα τυγχάνωσιν , ἐκπέττεται καὶ τὰ τῶν ὀρνίθων καὶ τὰ τῶν τετραπόδων καὶ ᾠοτόκων . πάντα γὰρ εἰς τὴν γῆν ἐκτίκτει , καὶ συμπέττονται ὑπὸ τῆς ἐν τῇ γῇ θερμότητος . ὅσα δ’ ἐπῳάζει φοιτῶντα τῶν ᾠοτόκων καὶ τετραπόδων , ταῦτα ποιεῖ μᾶλλον φυλακῆς χάριν . τὸν αὐτὸν δὲ τρόπον γίνεται τά τε τῶν ὀρνίθων ᾠὰ καὶ τὰ τῶν ζῴων τῶν τετραπόδων · καὶ γὰρ σκληρόδερμα καὶ δίχροα , καὶ πρὸς τῷ διαζώματι συνίσταται καθάπερ καὶ τὰ τῶν ὀρνίθων , καὶ τἆλλα ταὐτὰ πάντα συμβαίνει καὶ ἐντὸς καὶ ἐκτός . ὥστε ἡ αὐτὴ θεωρία περὶ τῆς αἰτίας ἐστὶ πάντων . ἀλλὰ τὰ μὲν τῶν τετραπόδων δι’ ἰσχὺν ἐκπέττεται καὶ ὑπὸ τῆς ὥρας , τὰ δὲ τῶν ὀρνέων ἐπικηρότερα , καὶ δεῖται τῆς τεκούσης . ἔοικε δὲ καὶ ἡ φύσις βούλεσθαι τὴν τῶν τέκνων αἴσθησιν ἐπιμελητικὴν παρασκευάζειν · ἀλλὰ τοῖς μὲν χείροσι τοῦτ’ ἐμποιεῖ μέχρι τοῦ τεκεῖν μόνον , τοῖς δὲ καὶ περὶ τὴν τελέωσιν , ὅσα δὲ φρονιμώτερα , καὶ περὶ τὴν ἐκτροφήν . τοῖς δὲ δὴ μάλιστα κοινωνοῦσι φρονήσεως καὶ πρὸς τελεωθέντα γίνεται συνήθεια καὶ φιλία , καθάπερ τοῖς τε ἀνθρώποις καὶ τῶν τετραπόδων ἐνίοις , τοῖς δ’ ὄρνισι μέχρι τοῦ γεννῆσαι καὶ ἐκθρέψαι · διόπερ καὶ μὴ ἐπῳάζουσαι αἱ θήλειαι , ὅταν τέκωσι , διατίθενται χεῖρον , ὥσπερ ἑνός τινος στερισκόμεναι τῶν συμφύτων . τελεοῦται δ’ ἐν τοῖς ᾠοῖς τὰ ζῷα θᾶττον ἐν ταῖς ἀλεειναῖς ἡμέραις · συνεργάζεται γὰρ ἡ ὥρα . καὶ γὰρ ἡ πέψις θερμότης τις ἐστίν . ἥ τε γὰρ γῆ συμπέττει τῇ θερμότητι , καὶ ἡ ἐπῳάζουσα ταὐτὸ τοῦτο δρᾷ · προσεγχεῖ γὰρ τὸ ἐν αὑτῇ θερμόν . καὶ διαφθείρεται δὲ τὰ ᾠὰ καὶ γίνεται τὰ καλούμενα οὔρια μᾶλλον κατὰ τὴν θερμὴν ὥραν εὐλόγως · ὥσπερ γὰρ καὶ οἱ οἶνοι ἐν ταῖς ἀλέαις ὀξύνονται ἀνατρεπομένης τῆς ἰλύος ( τοῦτο γὰρ αἴτιον τῆς διαφθορᾶς ) , καὶ ἐν τοῖς ᾠοῖς ἡ λέκιθος · τοῦτο γὰρ ἐν ἀμφοτέροις τὸ γεῶδες . διὸ καὶ ἀναθολοῦται ὁ οἶνος μιγνυμένης τῆς ἰλύος , καὶ τὰ διαφθειρόμενα ᾠὰ τῆς λεκίθου . τοῖς μὲν οὖν πολυτόκοις συμβαίνει τὸ τοιοῦτον εὐλόγως ( οὐ γὰρ ῥᾴδιον τὴν ἁρμόττουσαν πᾶσιν ἀποδιδόναι θερμασίαν , ἀλλὰ τοῖς μὲν ἐλλείπειν τοῖς δὲ πλεονάζειν , καὶ ἀναθολοῦν οἷον σήπουσαν ) , τοῖς δὲ γαμψώνυξιν ὀλιγοτόκοις οὖσιν οὐδὲν ἧττον συμβαίνει τοῦτο · πολλάκις μὲν γὰρ καὶ τοῖν δυοῖν θάτερον οὔριον γίνεται , τὸ δὲ τρίτον ὡς εἰπεῖν ἀεί · θερμὰ γὰρ ὄντα τὴν φύσιν οἷον ὑπερζεῖν ποιεῖ τὴν ὑγρότητα τὴν ἐν τοῖς ᾠοῖς . ἔχει γὰρ δὴ καὶ τὴν φύσιν ἐναντίαν τό τε ὠχρὸν καὶ τὸ λευκόν . τὸ μὲν γὰρ ὠχρὸν ἐν τοῖς πάγοις πήγνυται , θερμαινόμενον δὲ ὑγραίνεται · διὸ καὶ συμπεττόμενον ἐν τῇ γῇ ἢ ὑπὸ τοῦ ἐπῳάζειν ὑγραίνεται , καὶ τοιοῦτον ὂν γίνεται τροφὴ τοῖς συνισταμένοις ζῴοις . πυρούμενον δὲ καὶ ὀπτώμενον οὐ γίνεται σκληρὸν διὰ τὸ εἶναι τὴν φύσιν γεῶδες οὕτως ὥσπερ κηρός · καὶ διὰ τοῦτο θερμαινόμενα μᾶλλον , ἐὰν ᾖ μὴ ἐξ ὑγροῦ περιττώματος , διοροῦται καὶ γίνεται οὔρια . τὸ δὲ λευκὸν ὑπὸ μὲν τῶν πάγων οὐ πήγνυται , ἀλλ’ ὑγραίνεται μᾶλλον ( τὸ δ’ αἴτιον εἴρηται πρότερον ) , πυρούμενον δὲ γίνεται στερεόν · διὸ καὶ πεττόμενον περὶ τὴν γένεσιν τῶν ζῴων παχύνεται . ἐκ τούτου γὰρ συνίσταται τὸ ζῷον , τὸ δ’ ὠχρὸν τροφὴ γίνεται , καὶ τοῖς ἀεὶ συνισταμένοις τῶν μορίων ἐντεῦθεν ἡ αὔξησις . διὸ καὶ διώρισται τό τε ὠχρὸν καὶ τὸ λευκὸν χωρὶς ὑμέσιν ὡς ἔχοντα τὴν φύσιν ἑτέραν . δι’ ἀκριβείας μὲν οὖν , ὃν τρόπον ἔχουσι ταῦτα πρὸς ἄλληλα κατ’ ἀρχάς τε τῆς γενέσεως καὶ συνισταμένων τῶν ζῴων , ἔτι δὲ περί τε ὑμένων καὶ ὀμφαλῶν , ἐκ τῶν ἐν ταῖς ἱστορίαις γεγραμμένων δεῖ θεωρεῖν · πρὸς δὲ τὴν παροῦσαν σκέψιν ἱκανὸν φανερὸν εἶναι τοσοῦτον , ὅτι συστάσης πρώτης τῆς καρδίας , καὶ τῆς μεγάλης φλεβὸς ἀπὸ ταύτης ἀφορισθείσης , δύο ὀμφαλοὶ ἀπὸ τῆς φλεβὸς τείνουσιν , ὁ μὲν εἰς τὸν ὑμένα τὸν περιέχοντα τὸ ὠχρόν , ὁ δ’ ἕτερος εἰς τὸν ὑμένα τὸν χοροειδῆ , ὃς κύκλῳ περιέχει τὸ ζῷον · ἔστι δ’ οὗτος περὶ τὸν ὑμένα τὸν τοῦ ὀστράκου . διὰ μὲν οὖν θατέρου λαμβάνει τὴν ἐκ τοῦ ὠχροῦ τροφήν , τὸ δ’ ὠχρὸν γίνεται πλέον · ὑγρότερον γὰρ γίνεται θερμαινόμενον . δεῖ γὰρ τὴν τροφὴν σωματώδη οὖσαν ὑγρὰν εἶναι καθάπερ τοῖς φυτοῖς , ζῇ δὲ τὸ πρῶτον καὶ τὰ ἐν τοῖς ᾠοῖς γιγνόμενα καὶ τὰ ἐν τοῖς ζῴοις φυτοῦ βίον · τῷ πεφυκέναι γὰρ ἔκ τινος λαμβάνει τὴν πρώτην αὔξησιν καὶ τροφήν . ὁ δ’ ἕτερος ὀμφαλὸς τείνει εἰς τὸ περιέχον χόριον . δεῖ γὰρ ὑπολαβεῖν τὰ ᾠοτοκούμενα τῶν ζῴων πρὸς μὲν τὸ ᾠχρὸν οὕτως ἔχειν τὸν νεοττὸν ὥσπερ πρὸς τὴν μητέρα τὰ ζῳοτοκούμενα ἔμβρυα , ὅταν ἐν τῇ μητρὶ ᾖ ( ἐπεὶ γὰρ οὐκ ἐκτρέφονταί γε ἐν τῇ μητρὶ τὰ ᾠοτοκούμενα , ἐκλαμβάνει τι μέρος αὐτῆς ) , πρὸς δὲ τὸν ἐξωτάτω ὑμένα τὸν αἱματώδη ὡς πρὸς τὴν ὑστέραν . ἅμα δὲ περί τε τὸ ὠχρὸν καὶ τὸ χόριον τὸ ἀνάλογον τῇ ὑστέρᾳ τὸ ὄστρακον τοῦ ᾠοῦ περιπέφυκεν , ὥσπερ ἂν εἴ τις περιθείη περί τε τὸ ἔμβρυον αὐτὸ καὶ περὶ τὴν μητέρα ὅλην . ἔχει δ’ οὕτως , διότι δεῖ τὸ ἔμβρυον ἐν τῇ ὑστέρᾳ εἶναι καὶ πρὸς τῇ μητρί . ἐν μὲν οὖν τοῖς ζῳοτοκουμένοις ἡ ὑστέρα ἐν τῇ μητρί ἐστιν , ἐν δὲ τοῖς ᾠοτοκουμένοις ἀνάπαλιν , ὥσπερ ἂν εἴ τις εἴποι τὴν μητέρα ἐν τῇ ὑστέρᾳ εἶναι · τὸ γὰρ ἀπὸ τῆς μητρὸς γινόμενον ἡ τροφὴ τὸ ὠχρόν ἐστιν . αἴτιον δ’ ὅτι ἡ ἐκτροφὴ οὐκ ἐν τῇ μητρί ἐστιν . αὐξανομένων δὲ πρότερον ὁ ὀμφαλὸς συμπίπτει ὁ πρὸς τὸ χόριον , διότι ταύτῃ δεῖ τὸ ζῷον ἐξελθεῖν , τὸ δὲ λοιπὸν τοῦ ὠχροῦ καὶ ὁ ὀμφαλὸς ὁ εἰς τὸ ὠχρὸν ὕστερον . δεῖ γὰρ ἔχειν τροφὴν εὐθὺς τὸ γενόμενον · οὔτε γὰρ ἀπὸ τῆς μητρὸς τιτθεύεται , δι’ αὑτοῦ τε οὐκ εὐθὺς δύναται πορίζεσθαι τὴν τροφήν · διόπερ ἐντὸς εἰσέρχεται τὸ ὠχρὸν μετὰ τοῦ ὀμφαλοῦ , καὶ περιφύεται ἡ σάρξ . τὰ μὲν οὖν ἐκ τῶν τελείων ᾠῶν γινόμενα θύραζε τοῦτον γίγνεται τὸν τρόπον ἐπί τε τῶν ὀρνίθων καὶ τῶν τετραπόδων , ὅσα ᾠοτοκεῖ τὸ ᾠὸν τὸ σκληρόδερμον . διάδηλα δὲ ταῦτα μᾶλλον ἐπὶ τῶν μειζόνων · ἐν γὰρ τοῖς ἐλάττοσιν ἀφανῆ διὰ μικρότητα τῶν ὄγκων ἐστίν .
Lemmas: διότι μέν οὖν ὁ μέν μονόχροος ὁ δέ δίχροος ὁ ᾤα , λέγω · ἀποκρίνω δέ ἐν ὁ ᾠόν ὁ ὁ ἄρσην ἀρχή κατά ὅς προσφύω ὁ ὑστέρα ὁ ᾠόν , καί γίγνομαι δή ἀνόμοιος ὁ ὁ δίχροος ᾤα , καί οὐ πάμπαν στρογγύλος ἀλλά ἐπί ἕτερος ὀξύς , διά ὁ διαφέρω δέω ὁ λευκός , ἐν ὅς ἔχω ὁ ἀρχή . διόπερ σκληρός ταύτῃ ὁ ᾠόν ἤ κάτωθεν · σκεπάζω γάρ δέω καί φυλάσσω ὁ ἀρχή . καί διά οὗτος ἐξέρχομαι ὕστερον ὁ ᾠόν ὁ ὀξύς · ὁ γάρ προσφύω ὕστερον ἐξέρχομαι , κατά ὁ ἀρχή δέ προσφύω , ἐν ὁ ὀξύς δέ ὁ ἀρχή . ὁ αὐτός δέ ἔχω τρόπος καί ἐν ὁ ὁ φυτόν σπέρμα · προσφύω γάρ ὁ ἀρχή ὁ σπέρμα ὁ μέν ἐν ὁ κλάδος , ὁ δέ ἐν ὁ κέλυφος , ὁ δέ ἐν ὁ περικάρπιον . δῆλος δέ ἐπί ὁ χεδροπά · ὅς γάρ συνάπτω ὁ δίθυρος ὁ κύαμος καί ὁ τοιοῦτος σπέρμα , ταύτῃ προσφύω · ὁ δέ ἀρχή ἐνταῦθα ὁ σπέρμα . ἀπορέω δέ ἄν τις περί ὁ αὔξησις ὁ ᾠόν , τίς τρόπος ἐκ ὁ ὑστέρα συμβαίνω . ὁ μέν γάρ ζῷον διά ὁ ὀμφαλός λαμβάνω ὁ τροφή , ὁ δέ ᾠόν διά τίς ; ἐπειδή οὐ ὥσπερ ὁ σκώληξ αὐτός διά ἑαυτοῦ λαμβάνω ὁ αὔξησις . εἰ δέ εἰμί τις διά ὅς προσφύω , οὗτος ποῖ τρέπω τελειόω ; οὐ γάρ συνεξέρχομαι , καθά ὁ ὀμφαλός ὁ ζῷον · γίγνομαι γάρ ὁ πέριξ ὄστρακον τελειόω . ὁ μέν οὖν λέγω ὀρθός ζητέω · λανθάνω δέ ὅτι ὁ γίγνομαι ὄστρακον ὁ πρῶτος μαλακός ὑμήν εἰμί , ἀλλά τελειόω γίγνομαι σκληρός καί κραῦρος , οὕτως σύμμετρος ὥστε ἐξέρχομαι μέν ἔτι μαλακός ( πόνος γάρ ἄν παρέχω τίκτω ) , ἐξέρχομαι δέ εὐθύς πήγνυμι ψύχω , συνεξατμίζω ὁ ὑγρός ταχύς διά ὀλιγότης , λείπω δέ ὁ γεώδης . οὗτος δή τις ὁ ὑμήν κατά ἀρχή ὀμφαλώδης εἰμί κατά ὁ ὀξύς , καί ἀπέχω ἔτι μικρός εἰμί οἷος αὐλός . φανερός δέ εἰμί ἐν ὁ ἐκβόλιμος ὁ μικρός ᾠόν · ἐάν γάρ βρέχω ἤ ἄλλος πως ῥιγόω ἐκβάλλω ὁ ὄρνις , ἔτι αἱματώδης τε φαίνω ὁ κύημα καί ἔχω διά ἑαυτοῦ στόλος μικρός ὀμφαλώδης . μέγας δέ γίγνομαι περιτείνω μάλα οὗτος καί ἐλαχύς γίγνομαι . τελειόω δέ ὁ ὀξύς ὁ ᾠόν οὗτος συμβαίνω ὁ πέρας . ὑπό δέ οὗτος ὁ ἐντός ὑμήν , ὅς ὁρίζω ὁ λευκός καί ὁ ὠχρός ἀπό οὗτος . τελειόω δέ ἀπολύω ὅλος ὁ ᾠόν , καί οὐ φαίνω εὔλογος ὁ ὀμφαλός · αὐτός γάρ εἰμί ὁ ἔσχατος ὁ ἄκρον . ὁ δέ ἔξοδος ἐναντίος γίγνομαι ὁ ᾠόν ἤ ὁ ζωοτοκέω · ὁ μέν γάρ ἐπί κεφαλή καί ὁ ἀρχή , ὁ δέ ᾠόν γίγνομαι ὁ ἔξοδος οἷος ἐπί πούς . οὗτος δέ αἴτιος ὁ λέγω , ὅτι προσφύω κατά ὁ ἀρχή . ὁ δέ γένεσις ἐκ ὁ ᾠόν συμβαίνω ὁ ὄρνις ἐπῳάζω καί συμπέσσω ὁ ὄρνις , ἀποκρίνω μέν ὁ ζῷον ἐκ μέρος ὁ ᾠόν , ὁ δέ αὔξησις λαμβάνω καί τελειόω ἐκ ὁ λοιπός μέρος . ὁ γάρ φύσις ἅμα ὁ τε ὁ ζῷον ὕλη ἐν ὁ ᾠόν τίθημι καί ὁ ἱκανός τροφή πρός ὁ αὔξησις · ἐπεί γάρ οὐ δύναμαι τελειόω ἐν ἑαυτοῦ ὁ ὄρνις , συνεκτίκτω ὁ τροφή ἐν ὁ ᾠόν . ὁ μέν γάρ ζωοτοκέω ἐν ἄλλος μόριον γίγνομαι ὁ τροφή , ὁ καλέω γάλα , ἐν ὁ μαστός · ὁ δέ ὄρνις οὗτος ποιέω ὁ φύσις ἐν ὁ ᾠόν , ἐναντίος μέντοι ἤ ὁ τε ἄνθρωπος οἴομαι καί Ἀλκμαίων φημί ὁ Κροτωνιάτης . οὐ γάρ ὁ λευκός εἰμί γάλα , ἀλλά ὁ ὠχρός · οὗτος γάρ εἰμί ὁ τροφή ὁ νεοσσός · ὁ δέ οἴομαι ὁ λευκός διά ὁ ὁμοιότης ὁ χρῶμα . γίγνομαι μέν οὖν ἐπῳάζω , καθά λέγω , ὁ ὄρνις ὁ νεοσσός · οὐ μήν ἀλλά ἐάν ὁ ὥρα εἰμί εὔκρατος ἤ ὁ τόπος ἀλεεινός , ἐν ὅς ἄν κεῖμαι τυγχάνω , ἐκπέσσω καί ὁ ὁ ὄρνις καί ὁ ὁ τετράπους καί ᾠότοκος . πᾶς γάρ εἰς ὁ γῆ ἐκτίκτω , καί συμπέσσω ὑπό ὁ ἐν ὁ γῆ θερμότης . ὅσος δέ ἐπῳάζω φοιτάω ὁ ᾠότοκος καί τετράπους , οὗτος ποιέω μάλα φυλακή χάριν . ὁ αὐτός δέ τρόπος γίγνομαι ὁ τε ὁ ὄρνις ᾠόν καί ὁ ὁ ζῷον ὁ τετράπους · καί γάρ σκληρόδερμος καί δίχροος , καί πρός ὁ διάζωμα συνίστημι καθά καί ὁ ὁ ὄρνις , καί ἄλλος αὐτός πᾶς συμβαίνω καί ἐντός καί ἐκτός . ὥστε ὁ αὐτός θεωρία περί ὁ αἰτία εἰμί πᾶς . ἀλλά ὁ μέν ὁ τετράπους διά ἰσχύς ἐκπέσσω καί ὑπό ὁ ὥρα , ὁ δέ ὁ ὄρνεον ἐπικηρος , καί δέω ὁ τίκτω . ἔοικα δέ καί ὁ φύσις βούλομαι ὁ ὁ τέκνον αἴσθησις ἐπιμελητικός παρασκευάζω · ἀλλά ὁ μέν κακός οὗτος ἐμποιέω μέχρι ὁ τίκτω μόνος , ὁ δέ καί περί ὁ τελείωσις , ὅσος δέ φρόνιμος , καί περί ὁ ἐκτροφή . ὁ δέ δή μάλα κοινωνέω φρόνησις καί πρός τελειόω γίγνομαι συνήθεια καί φιλία , καθά ὁ τε ἄνθρωπος καί ὁ τετράπους ἔνιοι , ὁ δέ ὄρνις μέχρι ὁ γεννάω καί ἐκτρέφω · διόπερ καί μή ἐπῳάζω ὁ θῆλυς , ὅταν τίκτω , διατίθημι κακός , ὥσπερ εἷς τις στερίσκω ὁ σύμφυτος . τελέω δέ ἐν ὁ ᾠόν ὁ ζῷον ταχύς ἐν ὁ ἀλεεινός ἡμέρα · συνεργάζομαι γάρ ὁ ὥρα . καί γάρ ὁ πέψις θερμότης τις εἰμί . ὁ τε γάρ γῆ συμπέσσω ὁ θερμότης , καί ὁ ἐπῳάζω αὐτός οὗτος δράω · προσεγχέω γάρ ὁ ἐν ἑαυτοῦ θερμός . καί διαφθείρω δέ ὁ ᾠόν καί γίγνομαι ὁ καλέω οὔριον μάλα κατά ὁ θερμός ὥρα εὔλογος · ὥσπερ γάρ καί ὁ οἶνος ἐν ὁ ἀλέα ὀξύνω ἀνατρέπω ὁ ἰλύς ( οὗτος γάρ αἴτιος ὁ διαφθορά ) , καί ἐν ὁ ᾠόν ὁ λέκιθος · οὗτος γάρ ἐν ἀμφότερος ὁ γεώδης . διό καί ἀναθολόω ὁ οἶνος μείγνυμι ὁ ἰλύς , καί ὁ διαφθείρω ᾠόν ὁ λέκιθος . ὁ μέν οὖν πολυτόκος συμβαίνω ὁ τοιοῦτος εὔλογος ( οὐ γάρ ῥᾴδιος ὁ ἁρμόζω πᾶς ἀποδίδωμι θερμασία , ἀλλά ὁ μέν ἐλλείπω ὁ δέ πλεονάζω , καί ἀναθολόω οἷος σήπω ) , ὁ δέ γαμψῶνυξ ὀλιγότοκος εἰμί οὐδείς ἥσσων συμβαίνω οὗτος · πολλάκις μέν γάρ καί ὁ δύο ἕτερος οὔριος γίγνομαι , ὁ δέ τρίτος ὡς λέγω ἀεί · θερμός γάρ εἰμί ὁ φύσις οἷος ὑπερζέω ποιέω ὁ ὑγρότης ὁ ἐν ὁ ᾠόν . ἔχω γάρ δή καί ὁ φύσις ἐναντίος ὁ τε ὠχρός καί ὁ λευκός . ὁ μέν γάρ ὠχρός ἐν ὁ πάγος πήγνυμι , θερμαίνω δέ ὑγραίνω · διό καί συμπέσσω ἐν ὁ γῆ ἤ ὑπό ὁ ἐπῳάζω ὑγραίνω , καί τοιοῦτος εἰμί γίγνομαι τροφή ὁ συνίστημι ζῷον . πυρόω δέ καί ὀπτάω οὐ γίγνομαι σκληρός διά ὁ εἰμί ὁ φύσις γεώδης οὕτως ὥσπερ κηρός · καί διά οὗτος θερμαίνω μάλα , ἐάν εἰμί μή ἐκ ὑγρός περίσσωμα , διορόω καί γίγνομαι οὔριον . ὁ δέ λευκός ὑπό μέν ὁ πάγος οὐ πήγνυμι , ἀλλά ὑγραίνω μάλα ( ὁ δέ αἴτιος λέγω πρότερος ) , πυρόω δέ γίγνομαι στερεός · διό καί πέσσω περί ὁ γένεσις ὁ ζῷον παχύνω . ἐκ οὗτος γάρ συνίστημι ὁ ζῷον , ὁ δέ ὠχρός τροφή γίγνομαι , καί ὁ ἀεί συνίστημι ὁ μόριον ἐντεῦθεν ὁ αὔξησις . διό καί διορίζω ὁ τε ὠχρός καί ὁ λευκός χωρίς ὑμήν ὡς ἔχω ὁ φύσις ἕτερος . διά ἀκρίβεια μέν οὖν , ὅς τρόπος ἔχω οὗτος πρός ἀλλήλων κατά ἀρχή τε ὁ γένεσις καί συνίστημι ὁ ζῷον , ἔτι δέ περί τε ὑμήν καί ὀμφαλός , ἐκ ὁ ἐν ὁ ἱστορία γράφω δέω θεωρέω · πρός δέ ὁ πάρειμι σκέψις ἱκανός φανερός εἰμί τοσοῦτος , ὅτι συνίστημι πρῶτος ὁ καρδία , καί ὁ μέγας φλέψ ἀπό οὗτος ἀφορίζω , δύο ὀμφαλός ἀπό ὁ φλέψ τείνω , ὁ μέν εἰς ὁ ὑμήν ὁ περιέχω ὁ ὠχρός , ὁ δέ ἕτερος εἰς ὁ ὑμήν ὁ χοροειδής , ὅς κύκλος περιέχω ὁ ζῷον · εἰμί δέ οὗτος περί ὁ ὑμήν ὁ ὁ ὄστρακον . διά μέν οὖν ἕτερος λαμβάνω ὁ ἐκ ὁ ὠχρός τροφή , ὁ δέ ὠχρός γίγνομαι πλείων · ὑγρός γάρ γίγνομαι θερμαίνω . δέω γάρ ὁ τροφή σωματώδης εἰμί ὑγρός εἰμί καθά ὁ φυτόν , ζάω δέ ὁ πρῶτος καί ὁ ἐν ὁ ᾠόν γίγνομαι καί ὁ ἐν ὁ ζῷον φυτόν βίος · ὁ φύω γάρ ἐκ τις λαμβάνω ὁ πρῶτος αὔξησις καί τροφή . ὁ δέ ἕτερος ὀμφαλός τείνω εἰς ὁ περιέχω χόριον . δέω γάρ ὑπολαμβάνω ὁ ᾠοτοκέω ὁ ζῷον πρός μέν ὁ ὠχρός οὕτως ἔχω ὁ νεοσσός ὥσπερ πρός ὁ μήτηρ ὁ ζωοτοκέω ἔμβρυον , ὅταν ἐν ὁ μήτηρ εἰμί ( ἐπεί γάρ οὐ ἐκτρέφω γε ἐν ὁ μήτηρ ὁ ᾠοτοκέω , ἐκλαμβάνω τις μέρος αὐτός ) , πρός δέ ὁ ἐξωτάτω ὑμήν ὁ αἱματώδης ὡς πρός ὁ ὑστέρα . ἅμα δέ περί τε ὁ ὠχρός καί ὁ χόριον ὁ ἀνάλογος ὁ ὑστέρα ὁ ὄστρακον ὁ ᾠόν περιφύζω , ὥσπερ ἄν εἰ τις περιτίθημι περί τε ὁ ἔμβρυον αὐτός καί περί ὁ μήτηρ ὅλος . ἔχω δέ οὕτως , διότι δέω ὁ ἔμβρυον ἐν ὁ ὑστέρα εἰμί καί πρός ὁ μήτηρ . ἐν μέν οὖν ὁ ζωοτοκέω ὁ ὕστερος ἐν ὁ μήτηρ εἰμί , ἐν δέ ὁ ᾠοτοκέω ἀνάπαλιν , ὥσπερ ἄν εἰ τις λέγω ὁ μήτηρ ἐν ὁ ὑστέρα εἰμί · ὁ γάρ ἀπό ὁ μήτηρ γίγνομαι ὁ τροφή ὁ ὠχρός εἰμί . αἴτιος δέ ὅτι ὁ ἐκτροφή οὐ ἐν ὁ μήτηρ εἰμί . αὐξάνω δέ πρότερος ὁ ὀμφαλός συμπίπτω ὁ πρός ὁ χόριον , διότι ταύτῃ δέω ὁ ζῷον ἐξέρχομαι , ὁ δέ λοιπός ὁ ὠχρός καί ὁ ὀμφαλός ὁ εἰς ὁ ὠχρός ὕστερον . δέω γάρ ἔχω τροφή εὐθύς ὁ γίγνομαι · οὔτε γάρ ἀπό ὁ μήτηρ τιτθεύω , διά ἑαυτοῦ τε οὐ εὐθύς δύναμαι πορίζω ὁ τροφή · διόπερ ἐντός εἰσέρχομαι ὁ ὠχρός μετά ὁ ὀμφαλός , καί περιφύομαι ὁ σάρξ . ὁ μέν οὖν ἐκ ὁ τέλειος ᾠόν γίγνομαι θύραζε οὗτος γίγνομαι ὁ τρόπος ἐπί τε ὁ ὄρνις καί ὁ τετράπους , ὅσος ᾠοτοκέω ὁ ᾠόν ὁ σκληρόδερμος . διάδηλος δέ οὗτος μάλα ἐπί ὁ μέγας · ἐν γάρ ὁ ἐλαχύς ἀφανής διά μικρότης ὁ ὄγκος εἰμί .